ΓΡΑΠΤΗ ΕΡΩΤΗΣΗ E-1621/02

υποβολή: Charles Tannock (PPE-DE) προς την Επιτροπή

(6 Ιουνίου 2002)

Θέμα: Ερμηνεία του Συμφώνου Σταθερότητας και Ανάπτυξης

Μπορεί η Επιτροπή να διευκρινίσει τον τρόπο με τον οποίο ερμηνεύει το Σύμφωνο Σταθερότητας και Ανάπτυξης· Ειδικότερα, λαμβάνειπόψη της τον οικονομικό κύκλο όταν προβαίνει σε αξιολόγηση του κατά πόσον ένα κράτος μέλος έχει τηρήσει τις διατάξεις του· Συμφωνεί ότι ένα κράτος μέλος με δημοσιονομικό έλλειμμα οποιουδήποτε μεγέθους στη φάση οικονομικής ανόδου βρίσκεται πιθανόν σε πολύ χειρότερη κατάσταση απ' ότι ένα κράτος μέλος που έχει δημοσιονομικό έλλειμμα άνω του 2 % σε φάση οικονομικής κάμψης, εάν το δεύτερο κράτος μέλος έχει επιδείξει δημοσιονομική πειθαρχία κατά το παρελθόν καθώς και ικανότητα επανόδου σε πλεόνασμα κατά τη διάρκεια της ανάκαμψης· Πιστεύει η Επιτροπή ότι για να συμμορφωθούν με τους όρους του Συμφώνου τα κράτη μέλη πρέπει να επιτυγχάνουν ισοσκέλιση του προϋπολογισμού για τη συνολική διάρκεια του οικονομικού κύκλου·

Τέλος, κατά την αξιολόγησή της, συνυπολογίζει η Επιτροπή το συνολικό επίπεδο του συσσωρευμένου χρέους ενός κράτους μέλους, και αν ναι, πιστεύει η Επιτροπή ότι για ναπάρξει πλήρης συμμόρφωση εκ μέρους των κρατών με συνολικό χρέος πολύ ανώτερο των κριτηρίων του Μάαστριχ (60 %) πρέπει αυτά τα κράτη μέλη να επιτύχουν μια μόνιμη μείωση του συνολικού επιπέδου του χρέους τους με μέτρα όπως οι ιδιωτικοποιήσεις ευρείας κλίμακας·

Απάντηση του κυρίου Solbes Mira εξ ονόματος της Επιτροπής

(9 Ιουλίου 2002)

Σύμφωνα με το σημείο 14 της αιτιολογικής σκέψης του κανονισμού του Συμβουλίου (ΕΚ) αριθ. 1466/97, της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών(1), η Επιτροπή, όταν αξιολογεί τη συμφωνία κάθε κράτους μέλους με το Σύμφωνο Σταθερότητας και Ανάπτυξης λαμβάνειπόψη της τα σχετικά κυκλικά και διαρθρωτικά χαρακτηριστικά της οικονομίας του κάθε κράτους μέλους.

Η Επιτροπή συμφωνεί ότι οι χώρες που παρουσιάζουνγιείς κυκλικά ισοσκελισμένους προϋπολογισμούς (δηλαδή σχεδόν ισοσκελισμένους ή σε πλεόνασμα) είναι σε καλύτερη θέση να αντιμετωπίσουν τον δημοσιονομικό αντίκτυπο της πτωτικής τάσης της οικονομικής δραστηριότητας από χώρες που παρουσιάζουν κυκλικά ελλείμματα, ακόμα και αν τα τελευταία παρουσιάζουν ονομαστικά πλεονάσματα κατά την ανάκαμψη. Ανεξάρτητα από την κυκλική θέση, ωστόσο, πρέπει να δοθεί μεγαλύτερη προσοχή στην παρακολούθηση του κινδύνου να παρουσιαστούν ονομαστικά ελλείμματα που ναπερβαίνουν το 3 % της αξίας αναφοράς του ακαθάριστου εγχώριου προϊόντος (ΑΕΠ).

Στο Σύμφωνο, τα κράτη μέλη έχουν δεσμευθεί να επιτύχουν τον μεσοπρόθεσμο στόχο για σχεδόν ισοσκελισμένη ή πλεονασματική δημοσιονομική κατάσταση. Η αναφορά στον μεσοπρόθεσμο στόχο του Συμφώνου ερμηνεύεται στον Κώδικα Συμπεριφοράς(2) όσον αφορά τον κύκλο των επιχειρήσεων. Η Επιτροπή χρησιμοποιεί επομένως κυκλικούς ισοσκελισμούς ως εργαλείο για την αξιολόγηση της δημοσιονομικής κατάστασης.

Η Επιτροπή, όταν αξιολογεί, λαμβάνει επίσηςπόψη της το συνολικό επίπεδο του συσσωρευμένου χρέους ενός συγκεκριμένου κράτους μέλους. Εάν το έλλειμμα του προϋπολογισμού αγγίζει τον στόχο της ισοσκέλισης ή του πλεονάσματος, θεωρείται επαρκές για να εξασφαλίσει συνεχή μείωση του συνολικού χρέους ιδίως σε βαριά χρεωμένες χώρες. Υπ' αυτήν την έννοια, μέτρα όπως η ιδιωτικοποίηση είναι θετικά, αλλά δεν απαιτούνται για να εξασφαλίσουν την πλήρη συμφωνία.

(1) ΕΕ L 209 της 2.8.1997.

(2) Γνώμη της Οικονομικής και Δημοσιονομικής Επιτροπής για το περιεχόμενο και τη διάταξη των προγραμμάτων σταθερότητας και σύγκλισης, που προσυπογράφηκε από το Συμβούλιο Οικονομικών (Ecofin) τον Ιούλιο του 2001. Ο Κώδικας Συμπεριφοράς θεσπίστηκε για να διευκολύνει την αξιολόγηση των προγραμμάτων από την Επιτροπή και το Συμβούλιο.